കെ.പി.എ.സി. സണ്ണി

ഒരു മലയാളചലച്ചിത്ര നടനാണ് **കെ.പി.എ.സി. സണ്ണി**. നാടകനടനായി കലാജീവിതമാരംഭിച്ച സണ്ണി 1970ൽ ആണു് ചലച്ചിത്രരംഗത്ത് പ്രവേശിക്കുന്നത്. 250ൽ അധികം ചിത്രങ്ങളിൽ സണ്ണി അഭിനയിച്ചിട്ടുണ്ട്.കെ.പി.എ.സി., കലാനിലയം, കോട്ടയം നാഷണൽ തിയേറ്റേഴ്സ്, നളന്ദ, കൊല്ലം വയലാർ നാടകവേദി, ആറ്റിങ്ങൽ ദേശാഭിമാനി തിയറ്റേഴ്സ് തുടങ്ങി പല നാടകസമിതികളിലും അദ്ദേഹം പ്രവർത്തിച്ചിരുന്നു. എ.വിൻസെന്റിന്റെ സംവിധാനത്തിൽ 1970-ൽ പുറത്തിറങ്ങിയ സ്നേഹമുള്ള സോഫിയ എന്ന ചിത്രത്തിലാണ് സണ്ണി ആദ്യമായി അഭിനയിക്കുന്നത്. നിരവധി തവണ ഫിലിം ക്രിട്ടിക്സ് അവാർഡും 2005-ൽ ഇ.പി.ടി.എ. പുരസ്കാരവും ലഭിച്ചിട്ടുണ്ട്. 72-ാം ജന്മദിനമായിരുന്ന 2006 ഏപ്രിൽ 18-ാം ൹ ഹൃദയാഘാതം മൂലം അദ്ദേഹം അന്തരിച്ചു.

## വ്യക്തി ജീവിതം
1934 ഏപ്രിൽ 18-ന് കൊല്ലം ജില്ലയിലെ ചവറയിലാണ് സണ്ണി ജനിച്ചത്. ചവറയിലെ കേരള മിനറൽസ് സൂപ്പർവൈസർ ജേക്കബ് ആണ് സണ്ണിയുടെ പിതാവ്. അദ്ദേഹത്തിന് നാലു സഹോദരിമാരും ഉണ്ട്.  ചവറ ഇംഗ്ലീഷ് മീഡിയം ഹൈസ്ക്കൂളിലും ഫാത്തിമാ മാതാ കോളേജിലുമായി വിദ്യാഭ്യാസം പൂർത്തിയാക്കി. സ്ക്കൂളിൽ പഠിക്കുമ്പോഴേ നാടകങ്ങളിൽ അഭിനയിക്കുമായിരുന്നു *സ്നേഹം അനശ്വരമാണു്* എന്ന പേരിൽ ഒരു നാടകം എഴുതിക്കൊണ്ടു് സ്ക്കൂളിൽ പ്രശസ്തനായ സണ്ണി ഗായകനായും ശ്രദ്ധേയനായി.

1963-ൽ സണ്ണി വിവാഹിതനായി. മേഴ്സിയാണു് ഭാര്യ. രണ്ടു് മക്കൾ ദീപ, രൂപ. 
## അഭിനയജീവിതം
കോളേജിൽ പഠിക്കുമ്പോൾ ആർട്ട്സ് ക്ലബ്ബ് സെക്രട്ടറിയായിരുന്നു. പിന്നീടു് കലാനിലയത്തിൽ ചേർന്നു. 1964ൽ സംസ്ഥാന ചെറുകിട വ്യവസായ വികസന കോർപ്പറേഷനിൽ അക്കൗണ്ടന്റായി ജോലിയിൽ ചേർന്നു. അപ്പോഴും  നാടകങ്ങളിൽ അഭിനയിക്കാൻ സണ്ണി സമയം കണ്ടെത്തി. ആറ്റിങ്ങൾ ദേശാഭിമാനി, കെ പി എ സി, നാഷണൽ, നളന്ദ, വയലാർ നാടകവേദി തുടങ്ങിയ സമിതികളിൽ പ്രവർത്തിച്ചിട്ടുണ്ടു്. ശങ്കരൻ നായർ സംവിധാനം ചെയ്ത മധുവിധുവാണു് ആദ്യചിത്രം. തൊഴിലാളി നേതാവിനെയാണു് സണ്ണി ഇതിൽ അവതരിപ്പിച്ചതു്. തുടർന്നു് സുബ്രഹ്മണ്യം സംവിധാനം ചെയ്ത കൊച്ചനിയത്തിയിൽ അഭിനയിച്ചു. നീലക്കണ്ണുകളിൽ അഭിനയിച്ചതെടെ നാടകാഭിനയം മതിയാക്കി.

## പുരസ്കാരങ്ങൾ
*നാടകാഭിനയത്തിന് കേരള സംഗീതനാടക അക്കാദമി പുരസ്കാരം (2004)
*മികച്ച സ്വഭാവനടനുള്ള ഫിലിം ക്രിട്ടിക്സ് പുരസ്കാരം മൂന്നു തവണ ലഭിച്ചു. (1999, 2000, 2002)

## അഭിനയിച്ച ചില ചിത്രങ്ങൾ

* ഫൈവ് ഫിംഗേഴ്സ് - 2005
* എഴുപുന്ന തരകൻ - 1999
* ജനാധിപത്യം - 1997
* ദി കിംഗ് - 1995
* പീറ്റർസ്കോട്ട് - 1995 
* കമ്മീഷണർ - 1994 
* സൈന്യം - 1993
* ആയിരപ്പറ - 1993
* മഹാനഗരം - 1992
* എന്നോടിഷ്ടം കൂടാമോ - 1992
* നയം വ്യക്തമാക്കുന്നു - 1991
* ഭൂമിക - 1991
* കൂടിക്കാഴ്ച്ച - 1991
* നഗരത്തിൽ സംസാരവിഷയം - 1991
* ഈ തണുത്ത വെളുപ്പാൻ കാലത്ത് - 1990
* നമ്പർ 20: മദ്രാസ് മെയിൽ - 1990
* ആനവാൽമോതിരം - 1990
* അർഹത - 1990
* ഇന്ദ്രജാലം - 1990
* ജാഗ്രത - 1989
* അടിക്കുറിപ്പ് - 1989
* ഇന്നലെ - 1989
* നാടുവാഴികൾ - 1989
* മുക്തി - 1988
* ആഗസ്റ്റ് 1 - 1988
* ഒരു സി.ബി.ഐ. ഡയറിക്കുറിപ്പ് - 1988
* ധ്വനി - 1988
* ദൂരെ ദൂരെ ഒരു കൂടു കൂട്ടാം - 1988
* ഇസബല്ല - 1988
* ലൂസ് ലൂസ് അരപ്പിരി ലൂസ് - 1988
* ഒരു സിന്ദൂരപ്പൊട്ടിന്റെ ഓർമ്മയ്ക്ക് - 1987
* ഭൂമിയിലെ രാജാക്കന്മാർ - 1987
* എഴുതാപ്പുറങ്ങൾ - 1987
* ഇരുപതാം നൂറ്റാണ്ട് - 1987
* വ്രതം - 1987
* ന്യായവിധി - 1986
* ക്ഷമിച്ചു എന്നൊരു വാക്ക് - 1986
* രാജാവിന്റെ മകൻ - 1986
* സുഖമോ ദേവി - 1986
* സുനിൽ വയസ് 20 - 1986
* ഈറൻസന്ധ്യ - 1985
* മുഹൂർത്തം പതിനൊന്നു മുപ്പതിന് - 1985
* ബോയിംഗ് ബോയിംഗ് - 1985
* മീനമാസത്തിലെ സൂര്യൻ - 1985
* പറയാനും വയ്യ പറയാതിരിക്കാനും വയ്യ - 1985
* മുത്തോടു മുത്ത് - 1984
* പിരിയില്ല നാം - 1984
* സന്ദർഭം - 1984
* ആ രാത്രി - 1983
* ആദാമിന്റെ വാരിയെല്ല് - 1983
* ജോൺ ജാഫർ ജനാർദ്ദനൻ - 1982
* അഹിംസ - 1981
* അങ്ങാടി - 1980
* കരിമ്പന - 1980
* സ്നേഹമുള്ള സോഫിയ - 1970


## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1934-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ഏപ്രിൽ 18-ന് ജനിച്ചവർ
വർഗ്ഗം:ഏപ്രിൽ 18-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മികച്ച നടനുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകനടന്മാർ